ศบค.แถลงไทยพบติดเชื้อ “โควิด” 21 คน “เชียงราย” โผล่อีก 6 – ตปท. 15 ราย
ศบค.แถลงไทยพบติดเชื้อ “โควิด” 21 คน “เชียงราย” โผล่อีก 6 - ตปท. 15 ราย
7 ธ.ค. 2563

ศูนย์บริหารสถานการณ์โควิด 19 (ศบค.) เปิดเผยข้อมูลผ่านศูนย์ข้อมูล COVID-19 ว่า วันนี้ (7 ธ.ค.63) มีผู้ป่วยโควิด-19 รายใหม่เพิ่ม 21 ราย มาจากต่างประเทศและเข้ากักกันตามระบบทั้งหมด รักษาหา​ยป่วยเพิ่ม 15 ราย ไม่มีเสียชีวิตเพิ่ม ผู้ป่วยยืนยันสะสมรวม 4,107 ราย เป็นการติดเชื้อในประเทศ 2,457 ราย มาจากต่างประเทศ 1,650 ราย เข้าสถานที่กักกัน 1,125 ราย หายกลับบ้านรวม 3,868 ราย ยังรักษาในโรงพยาบาล 179 ราย เสียชีวิตรวม 60 ราย
ทั้งนี้ ผู้ป่วยรายใหม่มาจากต่างประเทศและเข้ากักกันทั้งหมด มาจาก 1.เมียนมา 9 ราย เป็นพนักงานสถานบันเทิง 7 ราย ได้แก่ หญิงไทยอายุ 22 ปี, 23 ปี, 20 ปี, 23 ปี, 30 ปี, 44 ปี และ 25 ปี อีก 2 รายเป็นหญิงไทยอายุ 23 ปี และชายไทยอายุ 21 ปี ทั้งหมดเดินทางเข้ามาวันที่ 4 ธ.ค. เข้ากักตัวที่โลคัล ควอรันทีน จ.เชียงราย ตรวจหาเชื้อวันที่ 4 ธ.ค. (Day 0) ผลพบเชื้อ โดย 8 ราย ไม่มีอาการ ยกเว้นรายอายุ 44 ปี สูญเสียการได้กลิ่น
2.สหราชอาณาจักร 4 ราย เป็นหญิงไทยอายุ 33 ปี, แม่บ้าน อายุ 45 ปี, พนักงานนวด อายุ 29 ปี, แม่บ้าน และอายุ 25 ปี พนักงานบริษัท เดินทางถึงไทยวันที่ 30 พ.ย. เข้าพักในสเตท ควอรันทีน จ.ชลบุรี ตรวจหาเชื้อวันที่ 4 ธ.ค. (Day 4) ผลพบเชื้อ ไม่มีอาการ
3.สหรัฐอเมริกา 2 ราย เป็นคนอเมริกันทั้งคู่ ได้แก่ หญิงอายุ 47 ปี และชายอายุ 10 ปี เดินทางถึงไทยวันที่ 4 ธ.ค. เข้าพักในอัลเทอร์เนทีฟ สเตท ควอรันทีน กทม. ตรวจหาเชื้อวันที่ 4 ธ.ค. (Day 0) ผลพบเชื้อ ไม่มีอาการ
4.สิงคโปร์ 2 ราย เป็นชายไทยทั้งคู่ อายุ 23 ปี ช่างเช็กน้ำมันบนเครื่อง และอายุ 33 ปี นายช่างกล เดินทางถึงไทยวันที่ 30 พ.ย. เข้าพักในโลคัล ควอรันทีน กทม. ตรวจหาเชื้อวันที่ 5 ธ.ค. (Day 5) ผลพบเชื้อ ไม่มีอาการ
5.เอสโตเนีย 1 ราย เป็นชายเอสโตเนียอายุ 61 ปี ผู้จัดการบริษัท เดินทางถึงไทยวันที่ 28 พ.ย. เข้าพักในอัลเทอร์เนทีฟ สเตท ควอรันทีน กทม. ตรวจหาเชื้อวันที่ 3 ธ.ค. (Day 5) ผลพบเชื้อ ไม่มีอาการ 6.อินเดีย 1 ราย เป็นชายอินเดียอายุ 40 ปี พนักงานขาย เดินทางถึงไทยวันที่ 28 พ.ย. เข้าพักในอัลเทอร์เนทีฟ สเตท ควอรันทีน กทม. ตรวจหาเชื้อวันที่ 3 ธ.ค. (Day 5) ผลพบเชื้อ ไม่มีอาการ เที่ยวบินเดียวกันมีผู้ป่วยยืนยันก่อนหน้า 1 ราย
7.เยอรมนี 1 ราย เป็นชายเยอรมันอายุ 61 ปี เดินทางถึงไทยวันที่ 21 พ.ย. เข้าพักในอัลเทอร์เนทีฟ สเตท ควอรันทีน กทม. ตรวจหาเชื้อวันที่ 3 ธ.ค. (Day 12) ผลพบเชื้อ ไม่มีอาการ 8.สหรัฐอาหรับเอมิเรตส์ 1 ราย เป็นหญิงไนจีเรียอายุ 20 ปี เดินทางถึงไทยวันที่ 4 ธ.ค. เข้าพักในสถานพยาบาลกักกันทางเลือก กทม. ตรวจหาเชื้อวันที่ 4 ธ.ค. (Day 0) ผลพบเชื้อ ไม่มีอาการ
นอกจากนี้ ยังรายงานหมายเหตุว่า จ.เชียงรายพบผู้ป่วยเพิ่มเติมที่เข้ากักกันในโลคัล ควอรันทีน 6 ราย และพบผู้สัมผัสผู้ป่วยจากพเมียนมาติดเชื้อ 1 ราย อยู่ในระหว่างการสอบสวน
สำหรับสถานการณ์โควิด-19 ทั่วโลก มีผู้ติดเชื้อรวม 67,385,285 ราย เป็นผู้ติดเชื้อรายใหม่ 534,677 ราย อาการรุนแรง 106,139 ราย รักษาหายแล้ว 46,578,897 ราย เสียชีวิต 1,541,638 ราย เป็นผู้เสียชีวิตรายใหม่ 7,534 ราย
อันดับประเทศที่มีผู้ติดเชื้อสูงสุด ได้แก่ 1.สหรัฐอเมริกา 15,159,529 ราย เป็นรายใหม่ 173,861 ราย 2.อินเดีย 9,676,801 ราย เป็นรายใหม่ 32,272 ราย 3.บราซิล 6,603,540 ราย เป็นรายใหม่ 26,363 ราย 4.รัสเซีย 2,460,770 ราย เป็นรายใหม่ 29,039 ราย 5.ฝรั่งเศส 2,292,497 ราย เป็นรายใหม่ 11,022 ราย ส่วนพม่ามีผู้ป่วยรายใหม่ 1,108 ราย สะสม 99,155 ราย และมาเลเซียมีป่วยใหม่ 1,335 ราย สะสมรวม 72,694 ราย